alexandrainst/scandi-wiki huggingface dataset:
Sul tsin iare

«Sul tsin iare» (georgisk skrift სულ წინ იარე, norsk 'gå på') er ein rockeballade frå 2019 som vert framført av den georgiske songaren Oto Nemsadze. Songen var det georgiske bidraget til Eurovision Song Contest 2019 i Tel Aviv i Israel. I Eurovision hadde songen fått den engelske tittelen «Keep on Going», medan teksta i songen var på georgisk.

Om songen 

«Sul tsin iare» var ein av tre låtar som tevla om å verta det georgiske bidraget til Eurovision Song Contest 2019. Songane vart fyrste gong framført under finalen av georgiske Idol, der både vinnarartist og vinnarsong skulle kårast. Den klåre vinnaren vart Oto Nemsadze og rockeballaden «Sul tsin iare». Teksta er på georgisk, men tittelen vart endra til engelske «Keep on Going».

«Sul tsin iare» er komponert av Roman Giorgadze, medan Diana Giorgadze har skrive teksta. Songen er ein patriotisk kampsong om å stå saman, ikkje å gje opp og å halda fram. Denne bodskapen var understreka i musikkvideoen som vart sloppen 8. april 2019. I videoen ser ein menneske som er skilte frå kvarandre med piggtrådgjerde. Videoen vert avslutta med at Nemsadze går over Enguri-brua som skil Georgia og utbrytarrepublikken Abkhasia.

Songaren Oto Nemsadze sa: «Det er ikkje lett for meg å sjå piggtråd som representant for regionen som er okkupert for augneblinken. Eg trur ikkje nokon vert verande likeglad etter å ha sett denne musikkvideoen. Hovudbodskapen er at det ikkje er nokon delte regionar i Georgia. Ein gong vil desse piggtrådgjerda øydeleggjast, og vi skal alle syngje saman.» Regionane Nemsadze siktar til, er Sør-Ossetia og Abkhasia, som med russisk hjelp braut ut av Georgia i 2008. Dei to republikkane erklærte seinare sjølvstende, men nesten ingen land har anerkjent dei som suverene statar. Songen inneheld òg ei strofe på abkhasisk.

Eurovision Song Contest 
I januar 2019 vart Georgia trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Georgia hadde startnummer 11. «Keep on Going» kom på 14. plass i sin semifinale og kvalifiserte seg ikkje til finalen laurdag 18. mai.

Kjelder 

Denne artikkelen bygger på «Sul tsin iare» frå , den 26. desember 2021.  

Georgiske Eurovision Song Contest-songar
Eurovision Song Contest 2019-songar
Georgiskspråklege Eurovision Song Contest-songar
Sebi

«Sebi» er ein synthpopsong frå 2019 som vert framført av den slovenske duoen zalagasper (i 2019 under namnet Zala Kralj & Gašper Šantl). Songen vann den slovenske songtevlinga EMA 2019 og var det slovenske bidraget til Eurovision Song Contest 2019 i Tel Aviv i Israel, der han enda på 15. plass i finalen.

Om songen 
«Sebi» er skriven av kjærasteparet Zala Kralj og Gašper Šantl. Dei to møtte kvarandre på Instagram, vart kjærastar og danna duoen Zala Kralj & Gašper Šantl sommaren 2017. Same år spela dei inn sin fyrste song saman, «Valovi», som vart heidra med fleire musikkprisar i Slovenia.

Hausten 2018 skreiv duoen låten «Sebi», den fjerde singelen til duoen. Tittelen tyder 'deg sjølv' eller 'ein sjølv', og siktar til at du må vera tru mot deg sjølv. Teksta fortel vidare at du ikkje må føle deg som ein fiasko, men innsjå at det viktige er å vere saman, og at alt ikkje treng å ha ei meining.

«Sebi» var eit av ti bidrag i den slovenske musikktevlinga EMA 2019 i regi av kringkastaren RTVSLO 16. februar 2019. Tevlinga er den slovenske uttakinga til Eurovision Song Contest. Songen avanserte til superfinalen, der han vann med 72,89 prosent av telefonrøystene. «Sebi» vart dimed det slovenske bidraget til Eurovision Song Contest.

Eurovision Song Contest 
I januar 2019 vart Slovenia trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Slovenia hadde startnummer 5. «Sebi» vart blant dei ti beste i sin semifinale og kvalifiserte seg dimed til finalen laurdag 18. mai. I finalen vart «Sebi» nummer 15 av 26 bidrag.

Listeplasseringar

Kjelder 

Denne artikkelen bygger på «Sebi» frå ,  den 26. desember 2021.  

Slovenske Eurovision Song Contest-songar
Eurovision Song Contest 2019-songar
Slovenskspråklege Eurovision Song Contest-songar
Az én apám

«Az én apám» (norsk 'min far') er ein song frå 2019 som vert framført av den ungarske songaren og rapparen Joci Pápai. Songen var det ungarske bidraget til Eurovision Song Contest 2019 i Tel Aviv i Israel. Pápai representerte òg Ungarn i Eurovision Song Contest 2017 med songen «Origo».

Om songen 
«Az én apám» er skriven av Joci Pápai sjølv, saman med Ferenc Molnár Caramel. Songen var eit av 30 bidrag til den ungarske songtevlinga A Dal, arrangert av kringkastaren MTVA og tv-kanalen Duna. Etter å ha kvalifisert seg frå dei innleiande rundane og semifinalane, var «Az én apám» ein av åtte finalistar 23. februar 2019. Songen vann finalen etter å fått flest røyster i telefonavrøystinga og vart dimed det ungarske bidraget i Eurovision Song Contest 2019. Dette var andre gongen Joci Pápai deltok i Eurovision Song Contest, etter å ha kome på åttandeplass for Ungarn i 2017 med låten «Origo».

Ein omarbeidd versjon av songen og ein musikkvideo vart publiserte 14. mars 2019.

Eurovision Song Contest 
I januar 2019 vart Ungarn trekt ut til å delta i den fyrste semifinalen av Eurovision Song Contest. Semifinalen vart halden i Expo Tel Aviv i Israel tysdag 14. mai, og Ungarn hadde startnummer 7. «Az én apám» enda på 12. plass i sin semifinale og var dimed ikkje kvalifisert til finalen laurdag 18. mai.

Listeplasseringar

Kjelder 

Denne artikkelen bygger på «Az én apám» frå ,  den 26. desember 2021.  

Ungarske Eurovision Song Contest-songar
Eurovision Song Contest 2019-songar
Ungarskspråklege Eurovision Song Contest-songar
Verdscupen i alpine greiner 2010/Kvinner

Verdscupen i alpine greiner for kvinner i 2010-sesongen tok til 24. oktober 2009 i Sölden i Austerrike og vart avslutta 14. mars 2010 i Garmisch-Partenkirchen i Tyskland. Turneringa omfatta 32 renn. Tevlingane fordelte seg på 8 slalåmrenn, 7 storslalåmrenn, 7 super-g-renn og 8 utforrenn, samt 2 superkombinasjonstevlingar.

Lindsey Vonn frå USA vann FIS-turneringa for tredje året i rad. Nett som sesongen føreåt kom tyske Maria Riesch og svenske Anja Pärson på dei neste plassane.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2009/10» frå ,  den 27. desember 2021.  
 

Alpine greiner
Sport i 2010
Golden Valley County i Montana

Golden Valley County er eit fylke sentralt i den USA-amerikanske delstaten Montana. Fylket, som vart grunnlagt i 1920, hadde 823 ibuarar i 2020 og dekker eit areal på 3 050 km². Fylkesadministrasjonen held til i Ryegate, ein landsby 1113 meter over havet og med 223 ibuarar i 2020. 

Folketeljinga 2000 fann at 44,4 % av ibuarane var tyskætta, 11,4 % amerikanskætta, 8,2 % norskætta og 7,7 % av engelsk ætt.

Kjelder

Denne artikkelen bygger på «Golden Valley County, Montana» frå ,  den 27. desember 2021.  
 

County i Montana
Wheatland County i Montana

Wheatland County er eit fylke sentralt i den USA-amerikanske delstaten Montana. Fylket, som vart grunnlagt i 1917, hadde 2 168 ibuarar i 2020 og dekker eit areal på 3 700 km². Fylkesadministrasjonen held til i Harlowton, ein landsby 1279 meter over havet og med knappe 1000 ibuarar i 2020. 

Folketeljinga 2000 fann at 28,4 % av ibuarane var tyskætta, 11,6 % norskætta, 7,5 % engelskætta, 7,4 % irskætta og 6,5 % amerikanskætta.

Kjelder

Denne artikkelen bygger på «Wheatland County, Montana» frå ,  den 27. desember 2021.  
 

County i Montana
Arthur Fiedler

Arthur Fiedler () var ein amerikansk dirigent frå Boston. Han grunnla Boston Sinfonietta i 1924. Han var òg dirigent for Boston Pops Orchestra frå 1930, og dirigerte pops-konsertane i over 40 år. 

Plateinnspelingane hans med orkesteret av både klassisk og lettare musikk har selt i over 50 millionar eksemplar.

Kjelder 

Denne artikkelen bygger på «Arthur Fiedler» frå ,  den 27. desember 2021.  
 
Folk frå Boston
USA-amerikanske dirigentar
Pancho Claus

Pancho Claus er ein mexicansk versjon av julenissen eller Santa Claus som er populær i delar av USA, særleg i Texas. Pancho Claus blir nokre gonger kalla ein Tex-Mex-versjon av nissen. Han voks ut frå rørsla for borgarrettar for Hispanics (latinamerikansk-ætta amerikanarar) på 1970-talet. Pancho Claus-tradisjonen har eit sterkt veldedig element, med gåvegjeving og hendingar for vanskelegstilte ungar.

Historie 
Lorenzo Cano, akademikar innan mexicansk-amerikanske studiar  ved University of Houston, meiner at ideen om Pancho Claus fyrst oppstod "north for grensa", altså i USA, og voks fram frå eit ønskje blant  mexicansk-amerikanarar om å skapa rom i samfunnet ("build a place and a space for themselves") på 1970-talet. Dette fall saman med ei aukande interesse i andre tilstellingar som løfta opp hispanic-kulturen, som Cinco de Mayo og den meksikanske sjølvstendedagen.

Ifølgje soga kjem Pancho Claus frå Sørpolen, ikkje frå Nordpolen som Santa Claus, og han blir tidvis omtalt som den sørlege fetteren til Santa. Pancho Claus skil seg frå Santa Claus gjennom utsjånad og utstyr. Han har typisk på seg klede knytte til hispanic-kultur, som sombrero og poncho eller serape, og har ofte svart eller svart og kvitt skjegg i staden for det typiske kvite skjegget til Santa. I staden for ei slede dregen av reinsdyr blir Pancho tidvis synt fram med ei vogn dregen av esel, eller burros. I Vest-Texas blir Pancho Claus også av og til kalla Pancho Clos, slik at han er endå fjernare frå Santa Claus.

Kjende Pancho-utøvarar 
Pancho Claus-figuren er sterkt knytt til velgjering for vanskelegstilte barn. Lubbock i Texas har ein tradisjon som byrja i 1971 med at Pancho  vitjar skular, kyrkjer og matbutikkar, med ein stor fest i Roger's Park sundagen før jul som hovudhending, der mat og gåver blir delte ut til barn. Julian Perez har hatt rolla som Pancho i Lubbock i over 30 år. I San Antonio blir figuren spelt av Rudy Martinez, som vitjar skular og kyrkjer og deler ut kalkun og tilbehøyr til 50 vanskelegstilte familiar.

Richard Reyes er ein kjend Pancho-spelar som har hatt rolla i Houston sidan 1981. Reyes har eit utypisk kostyme med raud zoot suit og fedora. Han har samla inn opptil 40 000 dollar årleg frå forretningsgjevarar til sine tilstellingar. Reyes og hans «hær» av frivillige held eit selskap på julaftan party for dei mest vanskelegstilet barna i byen, der alle får eit måltid og sju gåver. På juledagen held Reyes og støttespelarane hans eit opptog med lowrider-bilar, med Reyes i ein av dei som deler ut gåver til ungar. Ein reknar med at Reyes deler ut runet 10 000 gåver kvart år i rolla som Pancho Claus.

Kjelder

Denne artikkelen bygger på «Pancho Claus» frå ,  den 27. desember 2021.  
 

Julenissen
Juletradisjonar
Julefigurar
Kultur i Texas
Romanen Mannfolk

Mannfolk er ein roman av Arne Garborg, utgitt i 1886. Det er ein naturalistisk roman som diskuterer moralen i samtidas Kristiania og som set fram forslag til korleis folk kunne få det betre, som å gi kvinnene betre vilkår og mann og kvinne høve til å bu i lag utan å vera gifte. For dette blei Garborg sett på som landets farlegaste mann. Saman med Hjaa ho mor, Trette menn og Bondestudentar tilhøyrer Mannfolk den delen av Garborg sin forfattarskap som gjerne blir kalla «kristianiaromanane».

Romanen stadfesta folks syn på han som radikalar og kom til å endra livet hans fullstendig. Han kom ut i ei dramatisk tid for norsk litteratur og ytringsfridom, i kjølvatnet av «Albertine-saka», «Jæger-saka» og «Kielland-saka». «Mannfolk-saka» fekk som konsekvens at Garborg mista stillinga som fast revisor på Stortinget. Stortingsbøndene likte dårleg at forfattaren problematiserte ekteskapet som institusjon. Då han blei ståande utan fast inntekt flytta dei nygifte Arne og Hulda Garborg til hytta hans, Kolbotn, på Tynset. Dette blei innleiinga på ein meir produktiv fase i forfattarskapen og skulle gi han eit internasjonalt gjennombrot.

Arne Garborg
Verk frå 1886
Norske romanar
Aleksander Walmann

Aleksander Walmann Åsgården () er ein norsk musikar, låtskrivar og songar. I 2012 deltok Walmann i talentprogrammet The Voice – Norges beste stemme på TV 2. I 2017 vann han Melodi Grand Prix saman med musikkprodusenten JOWST og låten «Grab the Moment». Han representerte Noreg i Eurovision Song Contest 2017 i Kyiv same året. Hausten 2017 deltok Walmann i NRK-programmet Stjernekamp, og i 2018 kom han på fjerdeplass i Melodi Grand Prix 2018 med låten «Talk to the Hand».

Bakgrunn 
Walmann vaks opp i ein musikalsk familie i Porsgrunn og har vore oppteken av musikk sidan barndomen. I 2012 melde han seg på TV 2-programmet The Voice – Norges beste stemme, der han nådde finalen. Sidan har Walmann varma opp for artistar som Sivert Høyem, Thom Hell, Ole Paus og Sondre Lerche.

Hausten 2016 vart Walmann kontakta av lydteknikaren og musikkprodusenten Joakim With Steen, og han vart spurt om å syngje songen «Grab the Moment». Steen hadde komponert låten, medan Jonas McDonnell hadde skrive teksta. Songen vart plukka ut til å delta i Melodi Grand Prix laurdag 11. mars 2017. Der vann songen finalen og vart det norske bidraget til Eurovision Song Contest. «Grab the Moment» kvalifiserte seg til finalen og enda på ein tiandeplass i finalen laurdag 13. mai. 

Hausten 2017 var Walmann ein av deltakarane i NRK-programmet Stjernekamp, der han enda på sjetteplass bak artistar som Ida Maria, Didrik Solli-Tangen og vinnaren Adam Douglas.

Ved sida av musikken har Walmann tidlegare vore ein aktiv snøbrett-utøvar, og i åra 2002–2005 var han elev ved Norges toppidrettsgymnas på Geilo.

Kjelder 

Denne artikkelen bygger på «Aleksander Walmann» frå ,  den 27. desember 2021.  

Norske låtskrivarar
Norske musikarar
Norske Eurovision Song Contest-deltakarar
Eurovision Song Contest 2017-deltakarar
Melodi Grand Prix-vinnarar
Melodi Grand Prix 2017-deltakarar
Melodi Grand Prix 2018-deltakarar
Joakim With Steen

Joakim With Steen (), best kjend under artistnamnet Jowst (vanlegvis stilisert JOWST), er ein norsk musikar, låtskrivar og musikkprodusent. Han vart kjend i Noreg då han og Aleksander Walmann vann Melodi Grand Prix 2017 med songen «Grab the Moment». Songen vart skriven saman med Jonas McDonnell og gjeven ut av Warner Music Noreg i 2017.

Bakgrunn 
Steen vart fødd i Trondheim og vaks opp i bydelen Tiller. Då han var 14 år flytta familien til Steinkjer. I Steinkjer fekk han interesse for gitar, band, rock og låtskriving, og starta det alternative rockebandet Enter. Dei deltok på UKM og spelte på mindre lokale scener. Steen tok seinare musikkprodusent-utdanning på Noroff i Oslo, og starta Red Line Studio der han har jobba som lydteknikar og produsent sidan 2011. Steen har jobba med ei rekkje artistar innan hiphop, elektronisk musikk, pop og rock.

I 2016 skreiv og produserte han låten «Grab the Moment» under artistnamnet JOWST, som er sett saman av dei første bokstavane i namna hans. Dette var den fyrste originale utgjevinga hans i eige namn, og han fekk med seg songaren og låtskrivaren Aleksander Walmann på vokal. Songen vart utgjeven for strøyming og sal 15. februar 2017 og vann Melodi Grand Prix 11. mars same året. Steen og Walmann representerte seinare Noreg i Eurovision Song Contest 2017 i Kyiv, der «Grab the Moment» enda på ein tiandeplass i finalen 13. mai.

JOWST har gjeve ut musikk med Warner Music, Sony Music, UpNorth, og på sitt eige merke JOWST AS.

Diskografi 
Singlar som JOWST

Kjelder 

Denne artikkelen bygger på «Joakim With Steen» frå ,  den 27. desember 2021.  

Norske musikarar
Norske låtskrivarar
Norske komponistar
Melodi Grand Prix-vinnarar
Melodi Grand Prix-vinnarlåtskrivarar
Melodi Grand Prix 2017-deltakarar
Melodi Grand Prix 2017-låtskrivarar
Melodi Grand Prix 2018-låtskrivarar
Norske Eurovision Song Contest-deltakarar
Norske Eurovision Song Contest-låtskrivarar
Eurovision Song Contest 2017-deltakarar
Eurovision Song Contest 2017-låtskrivarar
Dance You Off

«Dance You Off» er ein svensk song frå 2018 som vert framført av songaren Benjamin Ingrosso. Han skreiv songen saman med låtskrivarane MAG, Louis Schoorl og K Nita. «Dance You Off» vann Melodifestivalen 2018 og var det svenske bidraget i Eurovision Song Contest 2018 i Lisboa. Songen vart lagd ut for digitalt sal og strøyming 24. februar 2018.

Melodifestivalen 

«Dance You Off» var eit av 2 771 bidrag som vart sende inn til Melodifestivalen, og var eit av 28 bidrag som vart plukka ut til å delta i den svenske finalen. «Dance You Off» deltok i den fyrste semifinalen i Löfbergs Arena i Karlstad laurdag 3. februar 2018. Der vann han semifinalen og kvalifiserte seg til finalen i Friends Arena i Stockholm 10. mars 2018. I finalen fekk «Dance You Off» flest poeng i både jury- og telefonavrøystinga og vann tevlinga.

Som vinnar vart «Dance You Off» det svenske bidraget i Eurovision Song Contest 2018. Songen deltok i den andre semifinalen torsdag 10. mai i Lisboa og kvalifiserte seg til finalen laurdag 12. mai. I finalen var Sverige det 20. landet på scena av 26 deltakarland. Etter juryavrøystinga låg «Dance You Off» på andreplass, bak Austerrike, men i telefonavrøystinga enda låten heilt nede på 23. plass, og fekk til slutt ein sjuandeplass samanlagt.

Teksta 
«Dance You Off» handlar om ein mann som prøver å gløyme sin kjærleik – blant anna ved å forsøke å danse vekk minnet. Ingrosso har fortalt at teksta er basert på ei kjærleikskrise han sjølv opplevde.

Listeplasseringar

Kjelder 

Denne artikkelen bygger på «Dance You Off» frå ,  den 27. desember 2021.  

Melodifestival-vinnarsongar
Eurovision Song Contest 2018-songar
Svenske Eurovision Song Contest-songar
Engelskspråklege Melodifestivalen-songar
Engelskspråklege Eurovision Song Contest-songar
Verdscupen i alpine greiner 2011/Kvinner

Verdscupen i alpine greiner for kvinner i 2011-sesongen tok til 23. oktober 2010 i Sölden i Austerrike og vart avslutta  20. mars 2011 i Lenzerheide i Sveits. Turneringa omfatta 33 renn. Tevlingane fordelte seg på 9 slalåmrenn, 7 storslalåmrenn, 7 super-g-renn og 8 ut Tevlingane fordelte seg på 9 slalåmrenn, 6 storslalåmrenn, 6 super-g-renn, 8 utforrenn, eitt parallellrenn, 3 superkombinasjontevlingar. Sesongen vart avslutta med ei lagtevling for menn/kvinner.

Maria Riesch frå Tyskland vann FIS-turneringa, fattige 3 poeng føre tre siste års vinnar, Lindsey Vonn frå USA. Tina Maze frå Slovenia vart nummer 3.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2010/11» frå ,  den 28. desember 2021.  
 

Alpine greiner
Sport i 2011
Kitsap County

Kitsap County er eit fylke vest i den USA-amerikanske delstaten Washington. Fylket har i kring  ibuarar og flatevidda er 1 470 km². Fylket vert styrt frå småbyen Port Orchard, største byen er Bremerton.

Den USA-amerikanske marinen er største sysselsetjar gjennom flåtebasar og eit skipsverft. Fleire ferjesamband over Puget Sound knyter fylket til Seattle og Tacoma i aust.

Folketeljinga 2010 fann at 21,3 % av ibuarane var av tysk, 14,4 % av irsk, 13,8 % av engelsk og 7,1 % av norsk opphav.

Kjelder

Denne artikkelen bygger på «Kitsap County, Washington» frå ,  den 28. desember 2021.

Bakgrunnsstoff

County i Washington
Island County

Island County er eit fylke nordvest i den USA-amerikanske delstaten Washington. Fylket omfattar to langstrekte øyar i Puget Sound. Island County har i kring 87000 ibuarar og flatevidda er 1340 km². Fylkessetet ligg i landsbyen Coupeville, Oak Harbor er største byen. Fylket vart skipa i 1852.

I fylgje folketeljinga 2000 var 16,2 % av ibuarane av tysk, 11,2 % av engelsk, 9,9 % av irsk, 7,2 % av amerikansk og 6,0 % av norsk opphav.

Kjelder

Denne artikkelen bygger på «Island County, Washington» frå ,  den 28. desember 2021.

Bakgrunnsstoff

County i Washington
Ivan Vsevolozjskij

Ivan Aleksandrovitsj Vsevolozjskij () var ein russisk teater- og museumsstyrar. Han var leiar for Mariinskijteateret i Sankt Petersburg frå 1881 til 1898 og leiar for Eremitasjen frå 1899 fram til han døydde i 1909.

Gjennom arbeidet med Mariinskijteateret var Vsevolozjskij blant anna involvert i utviklinga og uroppføringa av balletten Nøtteknekkaren frå 1892, där han samarbeidde med komponisten Pjotr Tsjajkovskij og ballettmeisteren Marius Petipa.

Den russiske kunsthistorikaren Alexandre Benois og den amerikanske musikologen Roland John Wiley meiner at Vsevolozjskij hadde ei avgjerande rolle i gjenopplivinga av ballett som ei anerkjend kunstform i Russland.

Kjelder 

Denne artikkelen bygger på «Ivan Vsevolozjskij» frå ,  den 28. desember 2021. 
 oppgav desse kjeldene: 

Russarar frå 1800-talet
Russisk kultur
Eremitasjen
Mariinskijteateret
Tableau vivant

Tableau vivant (fransk for 'levande bilde') er ei iscenesetting med levande menneske som statisk framstiller ei hending eller eit kunstverk. 

Slike iscenesettingar fanst allereie blant dei gamle romarane, og spreidde seg til Austromarriket. Keisarinne Teodora var ein meister innan sjangeren. Dei blei også brukte til å framstilla lidingshistorier i mellomalderen. Tableau vivant blei utbreidde att på 1700-talet. Dei blei innførte av Madame de Genlis ved hoffet til hertugen av Chartres (Philippe Égalités) med hjelp av målarane Jacques-Louis David og Jean-Baptiste Isabey. Britiske lady Hamilton framstilte antikke statuar i denne forma.

Kjelder 

Denne artikkelen bygger på «Tableau vivant» frå ,  den 28. desember 2021. 
 oppgav desse kjeldene: 
 

Teater
Franske ord og uttrykk
Fred-René Buljo

Fred-René Buljo () er ein samisk musikar, rappar, joikar og produsent frå Kautokeino i Finnmark. Han er kjend som medlem av gruppa KEiiNO, og før det som medlem i den norsk-samiske rapgruppa Duolva Duottar. Sistnemnde slo gjennom i Nord-Noreg i 2007, og vart nasjonalt kjend året etter, då ho nådde finalen i talentprogrammet Norske Talenter på TV 2.

Sidan Norske Talenter har Buljo turnert i heile Norden og Russland, og jobba både som låtskrivar og liveartist. I 2019 deltok han i Melodi Grand Prix som ein del av gruppa KEiiNO og vann med låten «Spirit in the Sky». I tillegg til Buljo består KEiiNO av Alexandra Rotan og Tom Hugo. I 2021 deltok gruppa på ny i Melodi Grand Prix, med songen «Monument».

Buljo har òg sete som representant på Sametinget for partiet Árja, fyrst som vararepresentant frå 2013 til 2016, og som sametingsrepresentant og parlamentarisk leiar i perioden 2016–2017. I tillegg har han hatt ein sentral plass i utviklinga av nye nasjonale læreplanar i musikkfaget i den norske grunnskulen på oppdrag av Utdanningsdirektoratet.

Kjelder 

Denne artikkelen bygger på «Fred-René Buljo» frå ,  den 28. desember 2021.  

Samiske musikarar
Norske musikarar
Skal vi danse-deltakarar
Sametingsrepresentantar frå Árja
Melodi Grand Prix-vinnarar
Melodi Grand Prix 2019-deltakarar
Melodi Grand Prix 2019-låtskrivarar
Melodi Grand Prix 2021-deltakarar
Melodi Grand Prix 2021-låtskrivarar
Norske Eurovision Song Contest-deltakarar
Norske Eurovision Song Contest-låtskrivarar
Eurovision Song Contest 2019-deltakarar
Eurovision Song Contest 2019-låtskrivarar
Vinnarar av OGAE Second Chance Contest
Deltakarar i OGAE Second Chance Contest